[{"text_idx": "#000002", "text": "Mae ein hyrwyddwr ymchwil Becci yn fam i bedwar yn ne Cymru sy'n eirioli ar ran y rhai sy'n byw ag Anhwylder Dysfforig Cyn Mislif (PMDD) a Gwaethygu Cyn Mislif (PME)."}, {"text_idx": "#000003", "text": "Sylwer bod y blog hwn yn cynnwys cyfeiriadau at hunanladdiad."}, {"text_idx": "#000010", "text": "Roedd pobl yn siarad am y Syndrom Cyn Mislif (PMS) fel defod newid byd; ar o\u0302l i chi brofi eich \u2018episod\u2019 cyntaf, roeddech wedi dod yn fenyw!"}, {"text_idx": "#000013", "text": "Roedd meddygon yn ei ddiystyru fel angst y glasoed, gan wneud diagnosis o iselder ac anhwylder gorbryder cyffredinol i mi. Ceisiodd fy mam argyhoeddi\u2019r meddygon bod y symptomau hyn yn gysylltiedig a\u0302\u2019m mislif. Y cyfan a glywsom oedd \u2018mae pob menyw yn profi PMS, mae\u2019n normal\u2019."}, {"text_idx": "#000015", "text": "Nid oedd llawer o bobl yn deall y newid dramatig hwn ynof bob mis. Yn raddol collais fwyfwy o ffrindiau, a theimlais yn unig ac yn ynysig."}, {"text_idx": "#000018", "text": "Roeddwn yn 32 oed pan oedd fy ngw\u0302r yn teimlo na allai ymdopi mwyach. Aeth a\u0302 mi i weld y meddyg, gan ofni y byddwn unwaith eto yn gweithredu ar fy ysfa i gyflawni hunanladdiad. Gwrandawodd y meddyg arnaf gan adnabod y patrwm cylchol yn fy symptomau."}, {"text_idx": "#000023", "text": "Dywedodd y meddyg wrtha i fod pobl eraill yn y byd fel fi \u2013 doeddwn i ddim ar fy mhen fy hun. Rwy\u2019n 1 o bob 20 mislifwr sy\u2019n byw gyda PMDD, anhwylder hwyliau cylchol sy\u2019n seiliedig ar hormonau."}, {"text_idx": "#000024", "text": "Y camau nesaf fyddai atgyfeiriad at gynaecolegydd, a fyddai\u2019n awgrymu ataliad cylchau, a elwir fel arall yn Fenopos Cemegol. Cefais fy ngweld hefyd gan seiciatrydd a gytunodd fod gennyf PMDD ac nid anhwylder deubegwn."}, {"text_idx": "#000029", "text": "Mae\u2019n golygu gwneud y gorau o\u2019r amser byr sydd gennyf i fwynhau fy nheulu cyn i\u2019r cwmwl tywyll ddisgyn unwaith eto."}]